Uruwhenua o Aotearoa

Ko ngā uruwhenua o Aotearoa (Reo Pākehā: New Zealand passport) he kōpaki haere ihuwhenua e kōperea ana e te Tari Taiwhenua ki ngā kiritapu o Aotearoa hei pūtake mō ngā haerenga ki tāwāhi. Tata ki te 70 ōrau o te motu kei a rātou tētahi uruwhenua, ā, tata ki te 2.9 miriona ngā uruwhenua o Aotearoa kei te terea haeretia i tēnei wā.

 Te Āhua o Waho 

 Te Uhi 
Ko te whakaputanga onāianei o ngā uruwhenua o Aotearoa, i tīmata mai i te marama o Haratua 2021, he pango te tae, ā, kua tāngia te koti patu o Aotearoa ki te hiriwa ki waenga pū o te uhi o mua. Ko ngā kupu "URUWHENUA AOTEAROA" me te "NEW ZEALAND PASSPORT" kua tuhia ki te hiriwa ki runga ake i te koti patu. Kei raro pū o te uhi o mua te tohu koiora paerewa. He mea tāhiri te ponga hiriwa ki te taha o waho o te uhi o mua, me te uhi o muri hoki.

I mua i te marama o Haratua 2021, ko te reo Pākehā te reo i puta tuatahi mai, ka whai mai ko te reo Māori.

Ko ngā uruwhenua māori i whakaputaina i mua i te marama o Whiringa-ā-rangi 2009, he kikorangi poupouri te tae o te uhi.

 He Pānui i roto i te Uruwhenua 
Kei roto i ngā uruwhenua tētahi pānui nā te motu whakaputa e anga ana ki ngā mana whakahaere o ētahi atu whenua katoa. Ko tā tēnei pānui, he whakaatu ko wai te kaipupuri hei kiritapu nō taua motu, me te tono kia tukuna ia kia haere mārire, kia manaakitia hoki i raro i ngā paerewa o te ao. Ko te pānui i roto i ngā uruwhenua o Aotearoa, e pēnei ana:

 He tono tēnei nā te Kāwana Tianara o te Whenua o Aotearoa, i raro i te mana o Te Arikinui Kīngi Tiāre te Tuatoru, ki te hunga e whaipānga ana, kia kaua e akutōia, e whakakōpekatia rānei te kaipupuri i te uruwhenua nei i āna haere, ā, i te wā e hiahiatia ana, me āwhina ā-ture, me manaaki anō hoki.

Reo Pākehā: The Governor-General in the Realm of New Zealand requests in the Name of His Majesty The King all whom it may concern to allow the holder to pass without delay or hindrance and in case of need to give all lawful assistance and protection.

 Ngā Reo 
Ko ngā wāhanga tuhi o ngā uruwhenua o Aotearoa e tāngia ana ki te reo Māori me te reo Pākehā, I mua atu, ko te reo Pākehā me te reo Wīwī.

 Whārangi raraunga koiora 
Kei te whārangi raraunga koiora o te whakaputanga onāianei o te uruwhenua o Aotearoa ēnei raraunga:

 Momo (Type): P
 Whenua (Country): NZL 
 Tau Uruwhenua (Passport No.)
 Ingoa whānau (Surname) 
 Ingoa ake (Given names) 
 Iwi tūturu (Nationality): NEW ZEALAND 
 Rā whānau (Date of birth)
 Tāne-Wahine (Sex)
 Wāhi whānau (Place of birth) 
 (Ko ngā uruwhenua i whakaputaina i muri mai i te marama o Hakihea 2005, ko te tāone anake o te whānautanga ka whakaurua)
 Rā tīmatanga (Date of issue) 
 Rā mutunga (Date of expiry)
 Te Mana Tuku (Authority)

 Ngā herenga kōkota 
Nō te marama o Hōngongoi 2023, i wātea ngā kiritapu o Aotearoa ki te haere ki ngā whenua me ngā rohe e 187 me te kore tono kōkota, te whiwhi kōkota rānei ina tae atu. E ai ki te Henley Passport Index, kei te tūranga tuarima te uruwhenua o Aotearoa mō te āheinga haere noa i te ao.https://web.archive.org/web/20190327152021/https://www.henleyglobal.com/files/download/HPI2019/Full_Q2_2019_Ranking.pdfthumb|500x500px|Ngā wKōnae SVG mahere Wīhā o Aotearoa.       

 Ngā tatauranga haerenga ki tāwāhi 
E whakaatu ana te tūtohi e whai ake nei i ngā kainoho o Aotearoa e hoki mai ana ki Aotearoa i te tau 2024, i muri i tētahi wā i noho atu ai rātou ki tāwāhi mō te iti iho i te 12 marama, e ai ki te whenua matua i toro atu ai.
Ngā tatauranga haerenga ki tāwāhiWāhi toroTe maha o ngā manuhiri nō AotearoaAhitereiria/Pāpaka-a-Māui1,225,491Kuki Airani108,590Whītī212,397Porinīhia Wīwī8,977Niu Karetōnia3,497Niue7,985Hāmoa67,212Tonga28,460Whenuatū13,207Kamapōtia5,374Haina150,140Hongipua16,087Īnia101,447Initonīhia84,382Tiapani/Nipono76,297Kōrea-ki-te-Tonga25,133Marēhia23,370Nepōra3,942Pakitāne3,411Piripīni47,889Hingapoa22,575Hīraka11,890Taiwana14,528Tairana44,732Witināma28,691Ateria5,751Koroātia4,104Wīwī21,661Hāmene/Tiamana16,411Kirihi7,337Aerana8,798Itāria32,391Hōrana8,195Peina/Pāniora15,558Huiterangi4,605Peretānia117,968Āketina4,309Parīhi5,679Kānata32,875Hiri4,793Mēhiko6,034Hononga-o-Amerika167,482Āwherika-ki-te-Tonga20,278Tākei5,476Kotahitanga o ngā Whenua Ārapi7,240

 rārangi tohutoro 

Category:Aotearoa